text: Padayon ang kadalag-an sang Bacolod City Police Station 2 sa mas ginpasanyog nga kampanya batuk sa tanan nga sahi sang kriminalidad kun sa diin madamo ang nagkaladakpan nga mga persona nga may nagkalain-lain nga kaso.
text: #000000
text: Suno kay Police Captain Paul Vincent Pendon, hepe sang Bacolod Police Station 2, anum ang naaresto sa lima ka drug buy-bust operations nga nagresulta sa pagkumpiskar sang 2,104,389 nga balor sang ilegal nga droga nga nagabug-at sang 309.469 gramos.
text: #000001
text: Naaresto man ang duha ka most wanted person kag isa diri ang MWP sang station level samtang anum naman ang nadakpan nga other wanted persons.
text: #000002
text: Sa anti-illegal gambling operations 33 ka indibidwal naman ang nagkaladakpan sa 12 ka operations nga gin patigayon.
text: #000003
text: Nagapasalamat ang hepe sa mga kaupdanan sa wala untat kag dedikado nga pagtrabaho kasubong man sa kooperasyon sang pumuluyo sa area of responsibility sang Police station 2.
text: #000004
text: Pilason ang mag-lola sa aksidente nga nagluntad sa highway sa syudad sang Cadiz.
text: #000006
text: Ang mga pilason ginkilala sang mga kapulisan nga sanday Sherly Montero, 64 anyos kag ang 16 anyos sini nga apo kag pareho nga residente sang Barangay Burgos, syudad sang Cadiz.
text: #000007
text: Base sa imbestigasyon sang kapulisan, nabungguan sang salakyan nga ginamaneho ni Jail Officer 1 Vic Dela Cruz ang motorsiklo nga ginasakyan sang mga biktima.
text: #000009
text: Gin-alegar nga gulpi nga nagtabok sa dalan ang motorsiklo rasun kun nga a nabungguan ini sang auto.
text: #000010
text: Nakaangkon sang pilas sa nagkalain-lain nga bahin sang lawas ang mag-lola kag karun ginabulong sa Cadiz District Hospital.
text: #000011
text: Ginkumpirmar ni City Administrator Atty. Pacifico Maghari III nga naga lambot tubtob 80 mil pesos pasaka ang utang sang pila ka mga fish vendors nga wala ginlakip sa masterlist para sa raffle sa pwesto sa Central Market.
text: #000012
text: Sa press conference, Lunes, ginpahayag ni Maghari, nga 90 ka stalls ang available sa fish section sa Central Market kag 104 ka ngalan ang yara sa masterlist.
text: #000013
text: Ginpahayag ni Maghari, lima ka fish vendors nga nag reklamo ang deliquent payers kag madugay na nga gindeklarar nga bakante ang ila pwesto bangud sa ila utang.
text: #000014
text: Pero suno sa City Administrator, bukas ang syudad nga mapangitaan sila sang pwesto sa tion nga mabayran ang ila nga utang lakip man ang 14 nga wala nagabutan sa raffle.
text: #000015
text: Suno kay Maghari, natalana nga magasapol ang Local Market Committee para talakayon ang posible pwesto nga ginsuhestyon sang mga asosasyon sa mga wala sang pwesto.
text: #000016
text: Ginklaro ni Maghari nga bulanan ang ginabayran sang mga fish vendors sa syudad kag indi lamang arkabala sa kada adlaw.
text: #000017
text: From the City of Bacolod, the commercial and political hub in Negros Occidental, dyEZ Aksyon Radyo-Bacolod traces its roots to the city of La Carlota where it first started its operations in 1960s.
text: #000019